156 



sjældent og i økonomisk Henseende ganske uden Betydning. I Norge 

 mangler det helt. Det blomstrer i Højsommeren. 



Tav. 661. Fig. 1. Individ med opret Vækst. Fig. 2. Individ med nedlig- 

 gende-opstigende Skud. Fig. 3. Øverste Ende af et Aks (Vi). Fig. 4. To Smaa- 

 aks under Blomstring ('/i). 



ENGELSØDFÅMILIEN. POLYPODIÅCEÆ. 



Fjerbregne, Athijrimn fUix-femma (L.) Roth. 



N. Skogburkne. Isl. Fjollaafungur. 



Blandt de i BNF omtalte Bregner har den her i Tekstfig. 27 

 afbildede Fjerbregne mest Lighed med Almindelig Mangeløv. Som 

 denne er den en kraftigt voksende Bregne med lodret Rodstok, der 

 bærer de tæt samlede Blade i en stor Roset; og den kan naa 

 næsten samme Dimensioner som Alm. Mangeløv. Højden er dog 

 oftest næppe mere end 60 — 80 cm, og hele Planten har et mindre 

 groft, et lettere og finere Præg, end Mangeløv har det; deraf for- 

 mentlig ogsaa dens Navn. Bladene er 2 til 3 Gange fjersnitdelte, 

 og de sidste Afsnit er tandet-fligede. Bladstilkene er, især nærmest 

 Grunden, beklædt med Avner. 



Paa Undersiden af nogle af Bladene, der ligesom hos Mange- 

 løv ellers ikke adskiller sig fra Plantens øvrige Blade, finder man 

 talrige Frugthobe, der ogsaa her er dækkede af et Slør. Men me- 

 dens Sløret hos Mangeløv er skjold- eller nyreformet og midtstillet 

 over den kredsrunde Frugthob, er det hos Fjerbregne aflangt og 

 fæstet langs den ene Side af den aflange, rette eller mere eller 

 mindre krummede Frugthob. 



Fjerbregne er hyppig i Skove og Krat i Danmark og meget 

 varierende af Ydre. Den er i endnu højere Grad en Skyggeplante 

 end Mangeløv, og dens Blade taaler derfor ikke Afplukning til de- 

 korativ Anvendelse; de visner meget hurtigt. I Norge er den al- 

 mindelig i hele Landet til Østfinmarken og vokser i lidt fugtige 

 Skovlier, sjælden over Naaletrægrænsen. Ogsaa paa Færøerne og 

 i Island findes den ret hyppigt. 



Strudsvinge, Struthiopteris germanica Willd. 



N. Strutsvinge. 



Kun hos 2 nordiske Slægter af Engelsødfamilien er de Blade, 

 der bærer de af Sporehuse sammensatte Frugthobe, forskellige fra 

 de golde Blade. Den ene af disse Slægter er Kambregne, der er 



